5ί9Π3ΐυΓβ ΝοΙ 
\/6ΠΪίΘςΓ_ \ 




6γ 

νΑΚνΑΚΑ ΖΑΟΗ/' 
ϋ3(θ: 2016.0! 

ΕΕ5Τ 
Κθ35θπ: δίβΠΒα ΡϋΡ 
(θΓΠ&θίΙΰθά) | 

Ιοθ3(ΐοη: Α0τβ|5, ΕΙΙίπϊΚο 
Τ γρο9Γ3{ϊο 


8769 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Σεπτεμβρίου 2016 


ΤΕΥΧΟΣ ΠΡΩΤΟ 


Αρ 


. Φύλλου 177 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 100 

Όργανα που αποφασίζουν ή γνωμοδοτούν και ει¬ 
δικές ρυθμίσεις σε θέματα δημοσίων έργων του 
Υπουργείου Οικονομίας, Ανάπτυξης και Τουρι¬ 
σμού αρμοδιότητας του πρώην Υπουργείου Του¬ 
ρισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Του άρθρου 18παρ. 1 και του άρθρου 19παρ.3του 
Ν. 1418/1984 «Δημόσια έργα και ρυθμίσεις συναφών 
θεμάτων» (Α'/23), όπωςτροποποιήθηκε και συμπληρώ¬ 
θηκε με τον Ν. 2229/1994 (Α'/138) και ισχύει. 

β) Του Ν. 3669/2008 «Κύρωση της κωδικοποίησης 
της νομοθεσίας κατασκευής δημοσίων έργων (Κ.Δ.Ε.)» 
(Α7116). 

γ)Του άρθρου πρώτου του Ν. 4254/2014 (Α785), υπο- 
παράγραφος ΙΔ.2 «Μεταφορά αρμοδιοτήτων του Ε.Ο.Τ. 
στο Υπουργείο Τουρισμού», παράγραφος 1, περίπτωση 
δ., για τη μεταφορά αρμοδιοτήτων που προβλέπονται 
στο άρθρο 9 του Π.δ. 343/2001 «Οργανισμός Διάρθρω¬ 
σης Υπηρεσιών του Ε.Ο.Τ.» (Α7231) για τη Διεύθυνση 
Τουριστικών Εγκαταστάσεων (Τεχνική Υπηρεσία του 
Ε.Ο.Τ.) στο πρώην Υπουργείο Τουρισμού. 

δ) Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το Π.δ. 63/2005 (Α798). 

ε) Του Π.δ. 112/2014 «Οργανισμός Υπουργείου Του¬ 
ρισμού» (Α7179). 

στ) Του Π.δ. 24/2015 «Σύσταση και μετονομασία 
Υπουργείων, μεταφορά της Γενικής Γραμματείας Κοι¬ 
νωνικών Ασφαλίσεων» (Α720). 

ζ) Του Π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 
Δικτύων.. .Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής.. .Μετονομασία.. .του Υπουρ¬ 
γείου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης καιΤουρισμού...» 
(Α7114). 

η) Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α7116). 


2. Την υπ'αριθ. Υ7/25.09.2015 απόφαση του Πρωθυ¬ 
πουργού περί ανάθεσης αρμοδιοτήτων στην Αναπλη- 
ρώτρια Υπουργό Οικονομίας, Ανάπτυξης καιΤουρισμού, 
Έλενα Κουντουρά (Β72109), όπως τροποποιήθηκε με 
την υπ'αριθ. Υ156/14.07.2016 όμοια απόφαση (Β72199) 
και ισχύει. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

4. Την υπ'αριθ. 73/2016 γνωμοδότηση του Συμβουλίου 
της Επικράτειας, με πρόταση του Υπουργού Υποδομών, 
Μεταφορών και Δικτύων και του Υπουργού Οικονομίας, 
Ανάπτυξης καιΤουρισμού, αποφασίζουμε: 

Άρθρο 1 

Αρμόδια Οργανα 

Αρμόδιοι για τη λήψη αποφάσεων, κατά τις διατάξεις 
του Ν. 1418/1984, όπωςτροποποιήθηκε και συμπλη¬ 
ρώθηκε με τον Ν. 2229/1994 και ισχύει κάθε φορά, και 
για τα Π.δ. που εκδίδονται σε εκτέλεσή του για τα έργα 
του Υπουργείου Οικονομίας, Ανάπτυξης καιΤουρισμού 
αρμοδιότητας του πρώην Υπουργείου Τουρισμού είναι 
ο Υπουργός Οικονομίας, Ανάπτυξης καιΤουρισμού ήτα 
εξουσιοδοτημένα προς τούτο όργανα, σύμφωνα με τις 
εκάστοτε ισχύουσες οργανωτικές διατάξεις του Υπουρ¬ 
γείου Οικονομίας, Ανάπτυξης και Τουρισμού (πρώην 
Υπουργείου Τουρισμού). 

Άρθρο 2 

Προϊσταμένη Αρχή - Διευθϋνουσα Υπηρεσία 

Η «Προϊστάμενη Αρχή» ή «Εποπτεύουσα Αρχή» και η 
«Διευθύνουσα Υπηρεσία» ή «Επιβλέπουσα Υπηρεσία» 
στο Υπουργείο Οικονομίας, Ανάπτυξης καιΤουρισμού 
(πρώην Υπουργείο Τουρισμού), όπως προβλέπονται 
από τις διατάξεις του άρθρου 3 του Ν. 1418/1984, είναι 
ειδικότερα: 

α) «Προϊσταμένη Αρχή» ή «Εποπτεύουσα Αρχή» είναι 
η Διεύθυνση Τουριστικών Επενδύσεων του Υπουργείου 
Οικονομίας, Ανάπτυξης και Τουρισμού (πρώην Υπουρ¬ 
γείου Τουρισμού). 

β) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι το Τμήμα Μελετών και Τεχνικών Έργων της 
ΔιεύθυνσηςΤουριστικών Επενδύσεων του Υπουργείου 
Οικονομίας, Ανάπτυξης και Τουρισμού (πρώην Υπουρ¬ 
γείου Τουρισμού). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'177/22.09.2016 


Άρθρο 3 

Τεχνικό Συμβούλιο 

1. ΣυνιστάταιΤεχνικό Συμβούλιο, το οποίο γνωμοδοτεί 
για θέματα που ορίζει η οικεία νομοθεσία για τα δημόσια 
έργα, όταν κύριος και φορέας κατασκευής του έργου εί¬ 
ναι το Υπουργείο Οικονομίας, Ανάπτυξης και Τουρισμού 
(για θέματα αρμοδιότητας του πρώην Υπουργείου Του- 
ρισμού).Το ανωτέρω Τεχνικό Συμβούλιο συγκροτείται 
με απόφαση του Υπουργού Οικονομίας, Ανάπτυξης και 
Τουρισμού και αποτελείται από: 

α) Τον Νομικό Σύμβουλο του Γραφείου Νομικού Συμ¬ 
βούλου του Κράτους στο Υπουργείο Οικονομίας, Ανά¬ 
πτυξης και Τουρισμού (πρώην Υπουργείο Τουρισμού), 
ο οποίος αναπληρώνεται από Πάρεδρο του ίδιου Γρα¬ 
φείου, ως Πρόεδρο. 

β) Ένα μηχανικό του Υπουργείου Οικονομίας, Ανάπτυ¬ 
ξης και Τουρισμού (πρώην Υπουργείου Τουρισμού) με 
τον αναπληρωτή του, ως μέλος. 

γ) Ένα μηχανικό της Γενικής Γραμματείας Υποδομών 
του Υπουργείου Υποδομών, Μεταφορών και Δικτύων, 
που ορίζεται με τον αναπληρωτή του από τον Υπουργό 
Υποδομών, Μεταφορών και Δικτύων, ως μέλος. 

δ) Έναν εκπρόσωποτουΤεχνικού Επιμελητηρίου Ελλά¬ 
δας (Τ.Ε.Ε.) ως μέλος, που προτείνεται με τον αναπληρω¬ 
τή του από τοΤ.Ε.Ε., οι οποίοι δε μετέχουν σε εργοληπτι¬ 
κές επιχειρήσεις κατασκευής δημοσίων έργων. 

ε) Έναν εκπρόσωπο των εργοληπτών δημοσίων έργων, 
ο οποίος με τον αναπληρωτή του προτείνεται από τις οι¬ 
κείες πανελλήνιες εργοληπτικές οργανώσεις και ορίζεται 
με απόφαση του Υπουργού Οικονομίας, Ανάπτυξης και 
Τουρισμού, σύμφωνα με τη διαδικασία της παρ. 10 του 
άρθρου 11 του Π.δ. 724/1979 (Α7217). Εάν δεν υπάρξει 
σχετική πρόταση εντός μηνάς, αφότου ζητηθεί, ο ορι¬ 
σμός γίνεται, αποκλειστικά, από τον Υπουργό Οικονο¬ 
μίας, Ανάπτυξης και Τουρισμού. 

2. Με την απόφαση συγκρότησης ορίζεται, ως ειση¬ 
γητής, μηχανικός του Τμήματος Μελετών και Τεχνικών 
Έργων του Υπουργείου Οικονομίας, Ανάπτυξης και Του¬ 
ρισμού (πρώην Υπουργείου Τουρισμού) με τον αναπλη¬ 
ρωτή του. Ο εισηγητής συμμετέχει στο Συμβούλιο χωρίς 
ψήφο. 

Γραμματέας του Τεχνικού Συμβουλίου, όπως και ανα- 
πληρωτήςτου, ορίζονται υπάλληλοι του Υπουργείου Οι¬ 
κονομίας, Ανάπτυξης καιΤουρισμού (πρώην Υπουργείου 
Τουρισμού) με την ίδια απόφαση. 

3.0 Πρόεδρος του Τεχνικού Συμβουλίου μπορεί να κα- 
λεί στις συνεδριάσεις οποιονδήποτε υπάλληλο ή ιδιώτη 
για παροχή πληροφορίας ή γνώμης σχετικά με τα θέματα 
που συζητούνται στο Συμβούλιο, ο οποίος αποχωρεί 
πριν από την έναρξη της ψηφοφορίας. 

4. Το Τεχνικό Συμβούλιο είναι σε απαρτία, όταν είναι 
παρόντες ο Πρόεδρος ή ο αναπληρωτής του και δύο 
από τα μέλη του. 

5. Οι αποφάσεις και γνωμοδοτήσεις λαμβάνονται με 
απόλυτη πλειοψηφία των παρόντων μελών. 

Σε περίπτωση ισοψηφίας υπερισχύει η ψήφος του 
Προέδρου. 

6. Η θητεία των μελών τουΤεχνικού Συμβουλίου ορίζε¬ 
ται διετής και είναι δυνατό να παραταθεί για άλλα δύο έτη. 


7. Κατά τα λοιπά, εφαρμόζονται αναλόγως οι γενικές 
διατάξεις που ισχύουν για το Συμβούλιο Δημοσίων Έρ¬ 
γων της Γενικής Γραμματείας Υποδομών του Υπουργείου 
Υποδομών, Μεταφορών και Δικτύων, καθώς και οι σχετι¬ 
κές με τα συλλογικά όργανα διατάξεις του Ν. 2690/1999 
(Α745). 

Άρθρο 4 

Παρεκκλίσεις - Πρότυπα συμβατικά τεύχη 

1. Όπου επιτρέπονται παρεκκλίσεις από τις κείμενες 
διατάξεις για την κατασκευή έργων αρμοδιότητας του 
πρώην Υπουργείου Τουρισμού, αυτές εγκρίνονται από 
τον Υπουργό Οικονομίας, Ανάπτυξης καιΤουρισμού ή 
το εξουσιοδοτημένο απ' αυτόν όργανο, μετά από γνώμη 
τουΤεχνικού Συμβουλίου. 

2. Πρότυπα συμβατικά τεύχη που δεν καλύπτονται 
από τα αντίστοιχα της Γενικής Γραμματείας Υποδομών 
του Υπουργείου Υποδομών, Μεταφορών και Δικτύων, 
εγκρίνονται με κοινή απόφαση του Υπουργού Υποδο¬ 
μών, Μεταφορών και Δικτύων και του Υπουργού Οικο¬ 
νομίας, Ανάπτυξης καιΤουρισμού, μετά από εισήγηση 
της Διευθύνουσας Υπηρεσίας και γνώμη του Τεχνικού 
Συμβουλίου. 

Άρθρο 5 

Διεθνείς Διαγωνισμοί 

Οι προκηρύξεις ειδικών διεθνών διαγωνισμών για έργα 
του παρόντος διατάγματος εγκρίνονται με απόφαση του 
Υπουργού Οικονομίας, Ανάπτυξης καιΤουρισμού, μετά 
από εισήγηση της αρμόδιας Υπηρεσίας και γνώμη του 
Τεχνικού Συμβουλίου. 

Άρθρο 6 

Αιτήσεις θεραπείας 

Στις αιτήσεις θεραπείας του αναδόχου, που ασκού¬ 
νται σύμφωνα με τις διατάξεις του άρθρου 12 του 
Ν. 1418/1984, όπως αυτό ισχύει, και αφορούν σε έργα 
αρμοδιότητας του πρώην Υπουργείου Τουρισμού, απο¬ 
φασίζει ο Υπουργός Οικονομίας, Ανάπτυξης και Τουρι¬ 
σμού, μετά από γνώμη του Τεχνικού Συμβουλίου. 

Οι αιτήσεις θεραπείας απευθύνονται στον Υπουργό 
Οικονομίας, Ανάπτυξης καιΤουρισμού, χωρίς να απαιτεί¬ 
ται κοινοποίηση στον Υπουργό Υποδομών, Μεταφορών 
και Δικτύων. Οι αιτήσεις αυτές κοινοποιούνται και στην 
Υπηρεσία που έχει εκδώσει την προσβαλλόμενη πράξη. 

Αν η αίτηση υποβάλλεται για παράλειψη έκδοσης 
πράξης, κοινοποίηση γίνεται προς τη Διευθύνουσα 
Υπηρεσία, η οποία υποχρεούται σε άμεση υποβολή της 
στο αρμόδιο να αποφασίζει όργανο και σε παροχή των 
απαραίτητων στοιχείων και όλων των πληροφοριών για 
τα θέματα της αίτησης θεραπείας. 

Άρθρο 7 

Τελικές διατάξεις 

Τα θέματα που δε ρυθμίζονται ειδικά από τις διατάξεις 
του παρόντος, διέπονται από τον Ν. 1418/1984, όπως 
κάθε φορά ισχύει, και τα Π.δ. και τις κανονιστικές απο¬ 
φάσεις, που εκδίδονται κατ'εξουσιοδότησή του. 




Τεύχος Α'177/22.09.2016 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 8 

Από την έναρξη ισχύος του παρόντος διατάγματος, 
καταργείται το Π.δ. 214/1987 «Όργανα που αποφασί¬ 
ζουν ή γνωμοδοτούν και ειδικές ρυθμίσεις σε θέματα 
έργων που εκτελούνται από τον Ελληνικό Οργανισμό 
Τουρισμού (Ε.Ο.Τ.)» (Α'/97). 

Άρθρο 9 
Έναρξη ισχύος 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Οικονομίας, Ανάπτυξης και Τουρισμού 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 8 Σεπτεμβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 
Αναπληρώτρια Υπουργός 

Οικονομίας, Ανάπτυξης Υποδομών, Μεταφορών 

και Τουρισμού και Δικτύων 

ΕΛΕΝΑ ΚΟΥΝΤΟΥΡΑ ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'177/22.09.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θϊ. 9 γ. Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννβί)Πΐ35ΐ6ΐ·.6ΐ(α>6ΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άάί@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.βΙ·9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 -ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ΐ@6ΐ.9'' 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθδιπβίΙθΓ.β^θΙ^ 1, 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3ΐηιπ3ΐ6ί3@6ΐ.9 | ' 


























